ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ՍՈՒՐԲ ՀԱՐՈՒԹՅԱՆ ՏՈՆԻ ԱՌԹԻՎ

Սիրելի՛ հայ ժողովուրդ, սիրելի՛ մասիսցիներ,
Ի սրտե շնորհավորում եմ Հիսուս Քրիստոսի հրաշափառ Հարության տոնի առթիվ:
Քրիստոսի Հարությունը դարձավ քրիստոնեական վարդապետության և հավատի հիմքը: «Եթե մեռելների հարություն չկա, ապա և Քրիստոս հարություն չի առել: Եվ եթե Քրիստոս Հարություն չի առել, իզուր է մեր քարոզությունը, իզուր է և ձեր հավատը» (Ա Կորնթ. 15:13-14):
Քրիստոսի Հարության ու փրկության հավատով է մեր ժողովուրդը դիմակայել տարատեսակ փորձություններին, թոթափել դժվարությունները և հավատով լի հայացք ուղղել ապագային:
Այսօր կրկին հայ ազգը ու աշխարհը կանգնած է փորձության առջև:
Թող Քրիստոսի հրաշափառ Հարությամբ վերջ դրվի այս համավարակին, և Հարության տոնի զորությունը թող պայքարելու ուժ տա բոլորիս:
Թող հույսն ու հավատը երբեք չլքեն ձեզ, և միշտ ուրախություն, երջանկություն ու խաղաղություն լինի աշխարհասփյուռ բոլոր հայ օջախներում:
Քրիստոս հարյավ ի մեռելոց.
Օրհնյալ է Հարությունը Քրիստոսի